Lusail Stadium

Lusail Stadium () je futbalový štadión v meste Lusail v Katare. Štadión je vo vlastníctve Katarskej futbalovej asociácie. Kapacitou sa jedná o najväčší štadión v Katare a na Strednom východe. Je to jeden z ôsmich štadiónov, ktorý bol postavené pre účely majstrovstiev sveta vo futbale v roku 2022. 18. decembra štadión hostil finále majstrovstiev medzi Argentínou a Francúzskom. V súčasnosti je to druhý najväčší futbalový štadión v Ázii, no v blízkej budúcnosti zníži svoju súčasnú kapacitu z 88 966 miest na 40 000.

Štadión je vzdialený asi 20 kilometre severne od Dauhy.

 Výstavba 
Proces obstarávania výstavby štadióna sa začal v roku 2014. Štadión spoločne postavili spoločnosti HBK Contracting a China Railway Construction Corporation.

Rovnako ako ostatné štadióny plánované pre majstrovstvá sveta v roku 2022, aj Lusail Stadium e chladený solárnou energiou a tvrdí sa, že má nulovú uhlíkovú stopu.

Výstavba štadióna sa začala 11. apríla 2017. Dokončenie výstavby štadióna bolo pôvodne naplánované na rok 2020. Po skončení výstavby mal ešte pred začiatkom majstrovstiev sveta hostiť tri priateľské zápasy.

Po majstrovstvách sveta sa očakáva jeho prestavba na štadión s kapacitou 40 000 miest. Nadbytočné miesta na sedenie budú odstránené a ostatné časti štadióna budú prerobené na priestory s obchodmi, kaviarňami, športovými a vzdelávacími zariadeniami a poliklinikou.

Rovnako ako ostatné štadióny postavené pre Majstrovstvá sveta vo futbale 2022, aj Lusail Stadium získal 16. augusta 2022 päťhviezdičkové hodnotenie za svoj dizajn a konštrukciu od GSAS.

Vyšetrovanie denníka The Guardian z roku 2021 odhalilo, že viac ako 6 500 migrujúcich pracovníkov z Bangladéša, Indie, Pakistanu, Nepálu a Srí Lanky zomrelo v rokoch 2010 až 2020 počas výstavby dejísk majstrovstiev sveta v Katare. Údaje, ktoré použil The Guardian, nezahŕňali zamestnanie ani miesto výkonu práce, takže úmrtia nemohli byť definitívne spojené s výstavbou štadiónov pre majstrovstvá sveta. 

 Majstrovstvá sveta vo futbale 2022 
náhľad| Štadión pred zápasom Uruguaj - PortugalskoLusail Stadium hostil počas majstrovstiev sveta vo futbale 2022 10 zápasov vrátane finále.
Dátum Miestny čas Domáci Výsledok Hostia Fáza Diváci 22. novembra 2022 13:00Argentína 1–2Saudská Arábia Skupina C 88 012 24. novembra 2022 22:00 Brazília 2–0Srbsko Skupina G 88 103 26. novembra 2022 22:00Argentína 2–0Mexiko Skupina C 88 966 28. novembra 2022 22:00Portugalsko 2–0Uruguaj Skupina H 88 668 30. novembra 2022 22:00Saudská Arábia 1–2Mexiko Skupina C 84 985 2. decembra 2022 22:00Kamerun 1–0 Brazília Skupina G 85 986 6. decembra 2022 22:00Portugalsko 6–1Švajčiarsko Osemfinále 83 268 9. decembra 2022 22:00Holandsko 2–2 (pp)(3–4 pen.)Argentína Štvrťfinále 88 235 13. decembra 2022 22:00Argentína 3–0Chorvátsko Semifinále 88 966 18. decembra 2022 18:00Argentína 3–3 (pp)(4–2 pen.) Francúzsko Finále 88 966

 Referencie 

 Zdroj 

Kategória:Futbalové štadióny v Katare
Kategória:Štadióny Majstrovstiev sveta vo futbale